lipu tenpo 


nanpa musi 


o kama pona 
lon lipu tenpo! 
mi mute li jo e sona 
mute tawa sina. 
lipu tenpo nila 
kapesi Pake en jan 
Alonola li pana 
sona e toki ante 
e ante toki a. 
kin la toki musi 
pona mute li lon 
lipu tenpo nil! 


tenpo kama lili la 
tenpo musi li 
tawa jan mute. 
mi wile e ni: 
lipu tenpo li 
musi kin e sina! 


-jan Sonatan 


VI 


jo 


toki pona 

nimi kule pi pu ala 

sina wile pali e ante toki la, o kepeken 
nasin ni 

toki ante 

toki sama pi toki pona - nanpa tu tu 
toki Kopasa (Globasa) 

sona 

sona pi tawa suno 

jaki lili majuna li kama tan telo lete 
tenpo musi lon ma mute 

pilin 


lipu “mun monsuta” 


ma 

tawa pi poki monsi pi ma Asija 
nanpa luka luka: ma Lanka 
musi 

seme li mi? 

lipu musi lili nasa pi nimi ali 
nasin ante 

pilin musi pi lawa toki 
kijetesantakalu o! 

alasa nimi: ma Apika 


jan pali 


nimi kule pi 
pu ala 
tan jan Kapesi Pake 


toki a! mi toki e nimi kule pi pu ala. lipu 
pu li pana e nimi kule luka. o lukin e 
nimi kule ni: ona li nimi “pimeja” li nimi 
“walo” li nimi “laso” li nimi “jelo” li nimi 
“loje.” nimi ni li suli li suli tan ni: ona ali 
li lon lipu pu. (o sona e ni: “pu” en “lipu 
pu” li ijo ante tu li sama ala). nimi li pu la, 
jan mute li sona e nimi sama. jan mute li 
sona e nimi sama la, nimi ni li suli. ni li 
ike ala ike? mi la, ni li ike ala. nimi kule 
li pona li ilo li nasin. nimi kule luka ni li 
pona kin. taso, nimi kule ante li lon. 


ona li nimi kule pi pu ala. ken la, mute 
li lon. taso, jan li kepeken nimi kule tu 
tu pi pu ala. ona li nimi “kapesi” li nimi 
“unu” li nimi “peta” li nimi “nalanja.” 
o sona e ni: jan Sonja li pali kin e nimi 
“kapesi” e nimi “unu.” taso, ona tu li pu 
ala. tan seme la, ni li lon? ni li lon tan ni: 


tenpo open la, nimi “kapesi” li lon toki 
pona, taso jan Sonja li weka e ona. kin 
la, jan Sonja li pali e nimi “unu” lon ten- 
po sike 2020. (lipu pu li kama lon tenpo 
sike 2014). kapesi li sama pimeja walo 
anu pimeja jelo. unu li sama loje laso. 
nimi “peta” en nimi “nalanja” li tan jan 
ante pi toki pona. nimi “peta” li kama 
lon tenpo sike 2019. peta li sama laso 
jelo. nimi “nalanja” li kama lon tenpo 
sike 2021. nalanja li sama loje jelo. jan 
pi mute lili li kepeken nimi “kapesi” li 
kepeken nimi “unu,” taso jan pi mute ala 
li kepeken nimi “peta” li kepeken nimi 
“nalanja.” 


sona ni la, mi pana e ona tan seme? mi 
pana tan ni: nasin sin mute li pona tawa 
mi li pona tawa toki pona. nimi “kapesi” 
en nimi “unu” li kut, taso nimi kule ante 
li ku ala. ni la, jan pi nanpa mute li sona 
ala e nimi “peta” e nimi “nalanja.” tenpo 
mute la, jan li toki e ni: “nimi 'peta' en 
nimi 'nalanja' li nimi ike.” 
taso, tenpo ala la, jan li 
toki e ni: “nimi ‘kapesi’ 
en nimi 'unu' li nimi ike.” 
nasin ni li lon tan seme? 
ona li nasa. nasin pi pu 
ala en nasin pi ku ala li 
ken lon. nimi pi pu ala en 
nimi pi ku ala li ken lon 
kin. kule ali li pona tawa 
mi. nimi kule ali li pona 
sama. kule ala li kule 
nanpa wan. nimi kule li 
pona tawa sina la, o ke- 
peken onaa! 


1 lipu “ku” li lipu nimi tan jan Sonja 

sina wile pali e ante toki la, o 
kepeken nasin ni 
tan jan Kapesi Pake 


ante toki li pona mute. lipu mute 
en pali nimi mute li lon. taso, lipu pi 
mute ala en pali pi mute ala li kepek- 
en toki pona. lipu sin pi toki pona en 
pali sin pi toki pona li awen suwi! mi 
lukin e ni. mi kin li pali e ona. pali sin 
en ante toki o awen o pona tawa jan 
pi toki pona. nasin ni li pona tan ni: 
nanpa wan la, pali pi ante toki li ken 
wawa e nasin sina pi toki pona. nan- 
pa tu la, ante toki li ken musi tawa 
jan ali pi toki pona! nanpa tu wan 
la, jan pi toki pona ala li lukin e ante 
toki la, ona li wile kama sona e toki 
pona lon tenpo ni. 


pona la, jan mute o pali e ante toki! 
mi pali e ni. sina ken pali e ni kin. 
taso, ante toki ike mute li lon li jaki 
e kulupu lipu pi toki pona. tenpo 
la, jan ali li kepeken nasin pi ike lili, 
taso mi toki e ni: ante toki pi ike suli 
li nasa e sona li jaki e kulupu lipu. ni 
la, o weka e nasin ike pi ante toki. 
o kepeken nasin pona taso pi ante 
toki ni. nasin pona ni li seme? nasin 
mute li lon a. mi toki taso e nasin mi. 
ken la, jan ante li kepeken nasin ante 
ona. mi pilin e ni: nasin ni pi ante 
toki li ilo li pona tawa sona. sina pilin 
sama la, sina wile pali e ante toki lon 
toki pona la, o kepeken ona! 


nanpa wan la, o alasa ala e nimi wan 
taso pi toki pona tawa nimi wan taso 
pi toki mama sina. o ni tan seme? 
kon nimi pi toki ante tu li ante lon 
tenpo mute. sina wile kepeken nimi 
wan taso lon ante toki la, sina ken 
pali e ante toki nasa. o kepeken na- 

sin pona pi sona pona. nimi pi toki 
mama sina li kepeken kon mute. o 
kepeken kon wan pi nimi ni. nimi pi 
toki pona en nimi pi toki mama sina 
o sama ali ala. 


nanpa tu la, o alasa ala pana e kon 
ali lon ante toki. ante toki la, kulupu 
nimi suli li ike lili. ante toki la, kulupu 
nimi lili li pona. pona la, sina o pana e 
kon pona lili lon ante toki. ni la, kulu- 
pu nimi pi suli ike li pona ala. mi pilin 
e ni: ante toki pona li wile kipisi* e 
kon nimi. kipisi ni o pana e kon suli. o 
sona kin e ni: sina ken kepeken nimi 
mute lon ante toki. taso, tenpo mute 
la, sina wile ala kepeken nimi mute. 


nanpa tu wan la, o kepeken nimi sin 
ala,o kepeken nimi pu taso anu nimi 
ku suli taso. ken la, sina pilin e ni: “ni 
li ike! nimi sin li pona mute tawa mi! 
tan seme la mi o kepeken ona ala?” 
o sona e ni: nimi sin mute en nimi 
mute pi pu ala li pona tawa jan Kape- 
si Pake kin! taso, jan mute li sona ala 
e nimi ni. ante toki sina o kama suli 
la, sina wile kepeken nimi namako 
ala. sina awen wile kepeken nimi na- 
mako lon ante toki sina la, o kepeken 
nimi namako pi mute lili. mute ona li 
awen lili la, jan mute li sona e ona. 


nanpa tu tu la, ante toki o musi tawa 
sina. sina pilin musi tawa toki pi toki 
mama sina la, ante toki sina li ken 
kama pona mute. kin la, ona li musi 
la, ona li pona suli tawa sina kin! 
ante toki o ijo pi wawa mute ala. o 
pali e ante toki kepeken wawa mute 
ala. o pali e ante toki kepeken musi, 
kepeken pilin pona. ante toki o pona 
tawa sina kin. 


1 sina “kipisi” e ijo wan la, sina jo e ijo tu 


toki sama pi toki pona - 
nanpa tu tu 
tan jan Kapesi Pake 


toki pona li jo e toki sama mute. mi 
pana e sona ni lon tenpo pini. tan seme 
la, toki sama pi mute mute li lon? ona li 
lon tan ni: jan li olin e toki pona. olin ni 
la, jan li pana e kon pi toki pona tawa 
nasin ante, tawa toki ante. toki sama pi 
toki pona li ken sama toki pona, li ken 
ante. toki ali ni li kama tan pilin pi jan 
pali ona. o kama sona e toki sama pi 
toki pona. 


tenpo pini la, mi pana e sona pi toki ni: 
toki Tokipinglish en toki Ta Ti. tenpo 
ni la, mi pana e sona pi toki Ta Lo Ne e 
sona pi toki Puna e sona pi toki Pulu. 


toki Ta Lo Ne li tan jan Pijan Keko (Bri- 
an Greco) li kama lon tenpo sike 2010. 
toki Ta Lo Ne li jo e nimi 31 taso. toki Ta 
Lo Ne la, toki open pi nimi ali li tan mu 
taso. nimi ali pi toki Ta Lo Ne li kepek- 
en kalama pi tenpo wan taso. nimi 30 
pi toki Ta Lo Ne li jo e kon. nimi wan li 
jo ala e kon. nimi ante ni li nimi "x? nimi 


“x” li kipisite linja nimi tawa ni: jan li ke- 


1 sina “kipisi” e ijo wan la, sina jo e ijo tu 


a.» 


peken nimi “x 
nimi “lon” lon toki pona. toki Ta Lo Ne 
li kepeken kalama luka luka tu. kon pi 
nimi “ta lo ne” li sama “toki pi pana lon” 
lon toki pona. 


sama nimi “tawa” sama 


jan Pijan Keko li kepeken nasin sewi 
To lon toki Ta Lo Ne. ona li wile e nasin 
nimi pi pona taso. kin la, jan Pijan Keko 
li toki e ni: “mi pali e toki Ta Lo Ne ke- 
peken tenpo lili. mi pini ala e ona. mi o 
awen pali e ona lon tenpo kama.” jan Pi- 
jan Keko li kepeken kon pi toki pona li 
kepeken kon pi toki Pon Wen tawa toki 
Ta Lo Ne. (toki Pon Wen li toki sama kin 
pi toki pona). jan pi toki pona pi mute 
lili li sona e toki Ta Lo Ne lon tenpo pini. 
ona li jan Kipo li jan Tawi. 


lawa nimi li weka lon toki Ta Lo Ne. toki 
Inli la, nasin ni li sama “ta lo ne has no 
real grammar.” (jan Pijan Keko li toki e 
ni). nasin ni li nasa lili tawa mi. selo nimi 
pi toki Ta Lo Ne li taso li kipisi. nimi pi 
toki Ta Lo Ne li kama wan ala. ni li na- 
sin pi toki pona kin. jan li kulupu e nimi 
mute la, kon pi kulupu nimi li ante. kon 
pi nimi wan li awen li ante ala. taso, 
nimi ali pi toki Ta Lo Ne li kepeken kon 
pi mute mute. lawa nimi li weka, tenpo 
mute la, jan li ken ala sona e kon pi linja 
nimi. nimi “sina” li nimi “te” lon toki Ta 
Lo Ne, taso nimi “mi” en nimi “ona” li 


weka lon toki Ta Lo Ne. kin la, nimi “te” 
pi toki Ta Lo Ne li kepeken kon pi nimi 
“ante” kin. 


nimi “ko” lon toki Ta Lo Ne li sama nimi 
ni pi toki pona: nimi “kepeken” en nimi 
“ilo” en nimi “kulupu” en nimi “ali.” nimi 
“nu” lon toki Ta Lo Ne li sama nimi ni pi 
toki pona: nimi “wawa” en nimi “ken” en 
nimi “sona.” nimi “ki” lon toki Ta Lo Ne li 
sama nimi ni pi toki pona: nimi “pini” en 
nimi “pakala” en nimi “moli.” mi pilin e 
ni: toki Ta Lo Ne la, mute nimi li lili, taso 
kepeken nimi li pakala. kepeken pona 
la, jan o pona e toki Ta Lo Ne. 


mi pali e linja nimi kepeken toki Ta Lo 
Ne. kon ona li “jan li ken ala moli e kon.” 


ninuki lu. 


toki Puna en toki Pulu li kama tan open 
sama. toki tu ni li tan jan Alepe li kama 
lon tenpo sike 2010. (jan Alepe li pali 
e toki Bon Wen kin). lon la, toki tu ni li 
toki wan. toki Puna li toki pi tenpo ma- 
juna?. toki Pulu li toki pi tenpo sin. toki 
Puna en toki Pulu li jo e nimi 18 taso. 
toki Puna en toki Pulu li kepeken kala- 
ma luka tu tu. kon pi nimi “puna” en kon 
pi nimi “pulu” li sama “toki pona” lon 
toki pona. toki tu ni la, toki open pi nimi 
ali li tan mu taso. nimi ali pi toki Puna en 
nimi ali pi toki Pulu li kepeken kalama pi 


2 “majuna” li sama “sin ala” 


tan jan Alonola 
toki Kopasa li toki pi ma ale. jan li pali e 
toki Kopasa sama toki pona. toki pona 
la, toki Kopasa li jo e ijo mute sama. 


tenpo pini pi toki Kopasa 


tenpo sike pini tu wan la, jan Eketo Ote- 

— gen 


tenpo wan taso. 


nimi ali pi toki ni li kepeken kalama pi 
tenpo wan taso. taso, nimi li ken kama 
wan. nimi li kama wan la, nimi sin en 
kon sin li kama lon. ona li nasin ni: nimi 
“nu” pi toki Puna li sama nimi “ante” 
lon toki pona. nimi “lu” pi toki Puna li 
sama nimi “ma” li sama nimi “ni” lon 
toki pona. taso, nimi “nulu” pi toki Puna 
lisama nimi “tenpo” lon toki pona. mute 
pi toki Puna li sama toki Pulu, taso ijo li 
ante kin. nimi pi mute lili lon toki Puna 
li kepeken kon ante lon toki Pulu. nimi 
“pu” en nimi “ki” li awen sama, taso nimi 
ante ali li tawa kon ante. 


kin la, toki Pulu li weka lili e nasin pi 
toki pona. toki Puna li awen e nasin pi 
toki pona lon ona. tenpo mute la, nimi 
pi toki Puna en nimi pi toki Pulu li ken 
kama suli. toki Pulu la, nimi “nitukama- 
li” li sama nimi “laso” lon toki pona! ni 
la, jan li ken kama sona e toki tu ni ke- 
peken tenpo mute taso, kepeken wawa 
mute taso. jan Alepe li wile ni: toki Puna 
en toki Pulu li toki pi ma ali li toki ma. 
taso, ni li lon ala. mi pilin e ni: wile ona li 
ken ala lon kin. 


mi pali e linja nimi kepeken toki Pulu. 
kon ona li “mi jo e tenpo mun luka.” 


tenpo kama la, mi pana e sona pi toki 
sama ni: “Kyrete” en “Toki Lojbanto” en 


« 


Sapolim.” 
toki Kopasa (Globasa) N 


ka (Hector Ortega) li open pali e toki 
Kopasa. jan Oteka li sona e toki Epe- 
lanto, e toki Pantunija, e toki sin ante. 
taso ona li pilin e ni: toki ante pi ma ale 
li pona (mute) ala. ni la, jan Oteka li wile 
pali e toki sin: toki Kopasa. open la, ona 
li pali e nasin nimi, e nasin toki. tenpo 
pini en tenpo ni la, jan li pali e nimi sin 


mute. nasin nimi en nasin toki li pini. 
toki Kopasa li pini, taso nimi mute li lon 
ala. 


toki Kopasa li kama la, kulupu lili li lon 
kulupu Siko pi toki ma sin (auxlangs / 
helplingvoj). taso kulupu pi toki Kopasa 
li lili, taso ona li kama suli. jan wan tan 
kulupu ni li jan Apa (Hyperr). jan Oteka 
li pali e len nanpa wan pi toki Kopasa, 
taso jan Apa li pali e len pi tenpo ni pi 
toki Kopasa. 


jan pi mute lili li ken toki pona e toki 
Kopasa. pilin mi la, jan luka li ken toki e 
toki Kopasa. taso jan mute li kama sona 
e toki Kopasa. 


toki Kopasa li sama seme? 


toki Kopasa li jo e nimi tan toki mute. 
suli la, toki pi ma ale la, ona li jo e nimi 
mute pi toki Elopa ala. taso nimi pi toki 
Elopa li lon kin. mi pilin e ni: nimi pi toki 
Kopasa li jo e nimi pona tawa toki ale. 


nasin nimi pi toki Kopasa li sama toki 
pona: nimi li ante lili. nimi pali en nimi 
ijo en nimi pilin li ante ala, taso sina ken 
pali e nimi sin kepeken nasin ni: nimi tu 
li kama nimi wan. 


nasin toki pi toki Kopasa li 
sama toki pona kin a! open 
la, nimi ijo li lon. nanpa tu 
la, nimi pali li lon. pini la, 
nimi ilo li lon. nasa la, nimi 
pilin (sama pona, ike, jelo, 
loje) li lon sinpin pi nimi ijo. 
toki pona la, nimi pilin li lon 
monsi pi nimi ijo. sama toki 
pona la, toki Kopasa li jo e 
nimi lili mute sama ,pi, en, 
la, li, e". 


toki Kopasa en toki pona li jo e nimi 
sama: 

nimi namako li 
„namake“ 

nimi oko li „oko“ 
nimi pini li „fini“ 
nimi pona li „bon“ 
nimi sama li „sama“ 
nimi tu li „dua“ 
nimi wile li „vole“ 


nimi a li „a“ 

nimi jan li „yen“ (/jen/) 
nimi jelo li „jalo“ 

nimi lili li „lil“ 

nimi linja li „linea“ 
nimi mama li „mama“ 
nimi mi li „mi“ 

nimi moli li „mor“ 


pona la, nimi pi soweli suli li „mumu“. 


o kama sona e toki Kopasa! 


tenpo ni la, mi wile pana e sona toki 
lili pi toki Kopasa tawa sina: sina tawa 
jan sin la, sina wile toki e ni: „Salom, mi 
sen [nimi sina]!“ toki pona la, sina toki e 
ni: „toki! mi jan [nimi sina]!“ sina tawa 
weka la, sina toki ala e ni: „Salom!“ sina 
toki e ni: „Weda!“ 

tenpo mute la, jan pi toki pona li wile 
toki e ni: „o moku e kala pona!“ sina 
wile toki e toki sama kepeken toki Ko- 
pasa la, o toki e ni: „am yam bon mahi!“ 


sina ken kama sona e toki Kopasa lon 
lipu „Globasa.net“, taso tenpo kama la, 
mi wile pali kin e sitelen tawa pi kama 
sona. 


sona 


sona pi tawa suno 
tan jan Kekan San 


suno li tawa kepeken tenpo sama lon 
ma ale. wawa suno li ken ante. suno li 
ken tawa lon insa ijo. taso tenpo pi tawa 
suno li awen sama. suno li tawa lon insa 
ijo la, nasin ona li palisa ala. suno li tawa 
lon ala insa ijo la nasin suno li palisa. 
palisa ala la jan li ken lukin e suno li ken 
sona e ni: suno li tawa kepeken tenpo 
ante! taso, ni li lon ala. suno li lon insa 
ijo la suno li tawa lon poka ijo. nasin 
tawa li palisa ala. tenpo tawa ante li 
tan lukin taso, li lon ala. ni ale la, suno li 
tawa kepeken tenpo sama lon ma ale a! 


sina ken ala tawa sama suno. suno li 
tawa wawa tan ni: sina jo e suno la sina 
pilin ala eona e suli ona tan suli ala. sina 
pilin taso e wawa ona e seli ona. sina 
alasa tawa sama suno la sina ken ala 
tan ni: jan ante li jo e sina la ona li pilin e 
sinae suli sina! 


jaki lili majuna! li 
kama tan telo lete 
tan jan Kapesi Pake 
tan jan Apeja Akesi 


seli ma li kama seli e ma ali. seli ni li seli 
e telo lete. telo lete li seli la, telo suli li 
kama suli mute. ni la, telo suli li len ma 
poka mute, li pakala e tomo jan e kasi. 
ni li ike mute. ni li lon e moli mute. jan 
pali li lon e seli ni, li suli wawa e seli ni. 
jan li pana e jaki tawa kon suli. jan li seli 
kin e kiwen pimeja pi soweli moli. jan li 
selimutee matan ni. 


“majuna” li sama “sin ala” 


taso, lili la sina tawa sama suno. ni la 
seme li kama? sina lukin e suno la suno 
li awen tawa sama. sina tawa lili anu 
tawa wawa anu tawa ante la suno li 
awen tawa sama. tawa pi wawa ale la 
suno li tawa sama. ni la seme li ante? 
suno li ante ala la ijo o ante. 


ante li ni: sina tawa sama suno la tenpo 
o ante. tenpo sina li sama. tawa suno pi 
lukin sina li sama. taso, jan ante li tawa 
ala la tenpo ona li suli tawa tenpo sina! 
tenpo sina li lili. 


taso, seli ma li lon e ike ante kin. seli la, 
telo lete li weka. weka pi telo lete li pa- 
kala e ante. ni li tan seme? o sona e ni: 
telo lete li jo e jaki lili lon lete. jaki lili ni li 
majuna mute mute. ona li majuna, taso 
ona li moli ala. telo lete li awen pona e 
jaki lili ni. tenpo ali la, ona li awen lon 
telo lete. telo lete li weka, jaki lili li tawa 
kon, li tawa soweli poka. kon en soweli 
poka li jo e jaki lili la, ona li pana e jaki 
lili tawa jan. 


jan pi kulupu Loja (Royal Society) li 
pana e lipu sona sin lon tenpo mun ni. 


tenpo musi lon ma mute 
tan jan Alonola 


ma mute la, tenpo mun ni la, tenpo musi 
suli li lon. ona li musi tan ni: tenpo suno 
kama li tenpo suno pi kama pi jan Jesu. 
tenpo ni li tenpo kama (toki Inli: ad- 
vent). 


tenpo musi la, ma mute la, jan pi ten- 
po musi li kama. mute la, jan ni li sin 
ala, li jo e linja mute. nimi ona li mute: 
Weihnachtsmann, Santa Claus (jan pi 
tenpo musi), Dzieciątko, Ježiško (jan 
lili Jesu), Papa Noel, Pere Noel, Father 
Christmas (mama mije pi tenpo musi), 
Joulupukki (soweli pi tenpo musi), Ju- 
lenissen, Jultomten (jan lili), Djed Mo- 
ros (en Mopos, mama lete). 


ma mute la, jan pi tenpo musi li tawa 
tomo kepeken lupa pi kon seli. taso ma 
seli la, lupa ni li lon ala. ma seli la, jan pi 
tenpo musi li tawa tomo kepeken lupa 
lukin. ma lete la, jan pi tenpo musi li 
tawa kepeken tomo tawa pi palisa tu. 


ona li kama sona e ni: telo lete li kama 
weka kepeken wawa mute. tenpo pini 
la, ona li alasa e jaki lili lon ma telo Asin 
(Hazen). alasa ona li pana e ni: jaki lili 
majuna li lon telo lete, li ken kama tan 
telo lete. weka pi telo lete li ken lon e 
jaki lili tan telo lete lon ma Kanata, lon 
telo suli Asi (Arctic). jaki lili ni li ken lon 
e ike sijelo pi jan ali lon ma ali. ni li sama 
jaki lili Kolona, taso jan li sona ala e ijo 
wan pi jaki lili ni. ni li ike mute kin. jan o 
pali e seme tan ni? mi sona ala. 


nasa ala la, soweli suli li tawa e tomo 
tawa ni. ma Kalalinuna (Kalaallit Nun- 
aat, Gronland) la, soweli alasa li tawa e 
tomo tawa! nasa la, mute la, tomo tawa 
li tawa ma ala, li tawa waso! 


jan ni anu soweli ni li pana e ijo pona 
tawa jan (lili). ma Netelan la, jan pi ten- 
po musi (Sinterklaas) li pana lon tenpo 
suno nanpa luka wan pi tenpo mun pini 
(6/12). ma Elopa mute en ma Ame- 
lika mute pi toki Inli ala la, jan li pana 
e ijo pona lon tenpo pi kama pimeja. 
ma mute Inli en ma ante la, jan li pana 
e ijo pona lon tenpo pi kama suno. ma 
Ukawina la, jan li pana e ijo pona lon 

tenpo suno pini pi tenpo sike. ma Losi 
la, jan li pana e ijo pona lon tenpo suno 
nanpa luka wan pi tenpo sike sin. 


ma pi nasin sewi Kolisu ala la, kin la, jan 
li musi e tenpo musi. ma Nijon la, jan li 
namako e tomo ona kepeken suno, ke- 
peken len, kepeken ijo musi mute. ni la, 
tenpo musi li tenpo pona tawa jan olin: 
ma Nijon la, tenpo musi la, jan olin li 
pana e ijo pona, li tawa tomo moku, li 
pilin pona tan namako tomo. 


suli la, ma ale la, jan li kama kulupu. 
kulupu mama anu kulupu pi jan pona li 


eyo 

pilin 

lipu “mun monsuta'” 
tan jan Kapesi Pake 


tenpo mun pini la, tenpo pimeja monsuta 
li lon. tenpo ni la, jan li ken wile kepeken 
len musi, li ken wile len e sijelo ona ke- 
peken len musi. tenpo ni li pimeja, li nasa, 
li musi, li monsuta. jan li wile e sitelen 
monsuta e toki monsuta e ijo ante mon- 
suta tan ni. ijo ni li lon la, pilin wawa en 
pilin musi ike li ken lon kin. ni li pona ala 
pona tawa sina? pona la, sina sama jan 
pi lipu monsuta. nimi pi lipu ni li “mun 
monsuta.” lipu “mun monsuta” li ken 
panae nasa e pilin nasa e pilin monsuta. 
tenpo sike pini la, jan pi lipu ni li pana e 
lipu “uta monsuta” lon tenpo mun sama. 
tenpo sike ali la, jan ni liwile awen pali e 
lipu monsuta kepeken kon sama. 


1 “monsuta” li ijo ni: ona li pana 
e pilin ike tan ni: ona li wile pakala e sina 

NP gen 


lon ma wan, li moku lon poka jan ante. 
moku mute pi tenpo musi li lon. ma Po- 
suka la, jan li moku ala e soweli, li moku 
taso e kili, e kasi, e kala. ma Italija en jan 
Italija la, jan li moku e kala ante luka tu. 
ma Inli la, jan li moku e ko suwi. mani 
walo li lon ko suwi ni. ma Setapika la, 
jan li moku e pipi! 


tenpo musi la, jan li pana e ijo pona tawa 
jan ante. tenpo nasa ala la, jan li pana 
e ijo suli, e ijo lili, e ijo pi suli mute ala. 
ijo pana ale la, ijo seme li ijo suli? ten- 
po pini mute la, ma Kanse li pana e ijo 
suli pona tawa ma Mewika: ma Kanse li 
pana e meli kiwen suli. taso sina o pana 
ala e ijo suli, o pana e ijo pona tan pilin 
insa sina! 


mi lukin e toki pi lipu ni e sitelen pi lipu 
ni lon tenpo ni: kulupu mama mi ali li 
kama lape. kin la, tenpo pi pimeja mute 
li lon. a, monsuta li ken wawa e apeja? 
e ike. taso, ona li ken pana e ike musi e 
nasa kin. kon mute li lon tenpo monsuta 
li lon pilin monsuta. 


toki luka wan li lon lipu. sitelen li lon 
lipu kin. lipu la, tomo moku nasa li tawa 
ma tomo jan. lipu la, soweli li tawa 
wawa tan ken ike. lipu la, jan o utala e 
jan ante tan kama pi kon monsuta. toki 
musi seme li lon lipu ni? toki “kasi kiki?” 
li toki e ni: waso tu li tawa lon sewi li 
kama pakala tan palisa kasi. toki “ala 
suli” li toki e ni: jan li open pilin pi nasa 


2 “apeja” li pilin ike tan ni: sina ike. 
3 “kiki” li palisa lili li ken pakala 
lili e ijo li ken tawa insa ijo. 


NO 


mute lon poki lete ona. sitelen “mun” li 
sitelen kule pi soweli mute pi toki noka 
kepeken wawa tan monsuta kama. 


toki en sitelen ni la, ijo li awen ante tan 
pilin open. pona li ken jaki. jan moku li 
ken moku jan. moli li ken suwi tawa jan 
pi pana moli. ken la, pilin nasa ni en pilin 
ike ni en nasin moli ni li ike tawa sina. 
tenpo mute la, ijo monsuta li pona ala 
tawa mi. taso, mi la, lipu “mun monsuta” 
li musi mute, li monsuta mute kin! ken 
monsuta li ike ala tawa sina la, o kama 
lukin e ona. jan pali ona li pali e ijo pona. 


sina wile lukin e lipu ni la, o tawa ni: 
https://lipumonsuta.itch.io/mun-monsuta 

tawa pi poki monsi pi ma 
Asija nanpa luka luka: 
ma Lanka 
tan jan Polo 


ma Lanka li ma lili pi insa telo suli. ona li 
lon nasin seli pi ma Palata. lon la ma Lan- 
ka li sama lili tawa ma Palata, taso ma 
Lanka la jan pi mani ala li mute ala. ona li 
ma pi laso kasi mute li ma pi tomo mute pi 
tenpo pi pini mute. jan mute nanpa wan pi 
ma Lanka li jan Sinkala pi nasin sewi Puta. 
ona li toki e toki Sinkala. taso jan Tamili 
mute pi nasin sewi Palata kin li lon. ona li 
toki e toki Tamili. toki Sinkala en toki Ta- 
mili li ante mute. kulupu toki ona li ante. 
nasin sitelen ona kin li ante. 


mi awen lon ma Lanka lon tenpo suno 
luka tu tu. mi tawa kepeken waso kiw- 
en tan ma tomo Kuwala Lunpu tawa ma 
tomo Kolonpo. ma tomo Kolonpo li ma 
tomo lawa pi ma Lanka. tan ma tomo 
Kolonpo la mi tawa ma tomo Kansi (Kan- 
dy) kepeken tomo tawa kulupu lili. tan 
tomo tawa ni la mi lukin e tomo lili e kasi 
suli e linja telo lili e jan e soweli. tomo suli 
li lon ala. ma Lanka li lukin pona lukin a! 
ike la kon li seli (sama ma Malasija). kin la 
telo sewi mute li anpa. pipi lili pi pana ike 
kin li mute a! 


ma tomo Kansi li ma tomo lili, taso ona li 
musi mute. tomo pi suli mute pi ma tomo 
ni li tomo pi nasin sewi Puta pi kiwen uta 
pi jan Puta. weka ala tan ma tomo ni lajan 
pona tu mi li awen. tenpo pini la ona li pali 
lon tomo sona suli pi ma Pulune sama mi. 
taso tenpo ni la ona li pali ala. jan mije li 
jan pi ma Tosi. jan meli li jan pi ma Sinka- 
po. mi awen lon tenpo suno tu lon tomo 
pona ona lon insa pi ma kasi pi telo kasi 
(kasi mute pi telo kasi li lon ma Lanka). 
tan ma tomo Kansi la mi tawa ma tomo 
Anulatapula (Anuradhapura) kepeken 
tomo tawa linja. tomo tawa linja li maju- 
na! li tawa kepeken tenpo mute, taso ona 


1 “majuna” li sama “sin ala” 

li pona mute tawa mi. 


tenpo pini la ma tomo Anulatapula li ma 
tomo lawa pi ma Lanka. ona li majuna li 
jo e tomo mute pi tenpo pini. suli la ona li 
jo e tomo mute pi nasin sewi Puta. kama 
la mi tawa ma tomo ante pi tenpo pi pini 
mute. nimi ona li Polonaluwa (Polonnaru- 
wa). ona li lili mute, taso ona li epiku?! ona 
li lon poka pi telo suli pi insa ma. lon poka 
weka pi telo ni la mi lukin e kulupu pi sow- 
eli suli pi linja sinpin! ma Lanka la soweli 
ni li ken tawa ma pi wile ona a! 


tawa ma tomo Polonaluwa la mi kepeken 
sin e tomo tawa kulupu lili. lon tomo tawa 
ni la mi kama sona e jan tawa tu ante. ona 
li jan pi pona mute pi ma Kanse. mi tu wan 
li kama wile e ni: tenpo suno tu ni la mi 
tu wan li kulupu li lukin e tomo pi tenpo 
pini lon poka sama. mi la ijo pona pi nan- 
pa wan li kiwen jan suli pi jan Puta. tenpo 
suno kama la mi o kama tawa sin tawa 
ma tomo Kolonpo. taso jan pona sin mi li 
awen lon ma Lanka lon tenpo mun wan. 
ni li pona a! mi o kama tawa sin tawa ma 
Malasija. ike la tenpo pona pi ma ni li pini. 
mi o open pali sin lon ma Malasija a! ma 
Lanka o, mi tawa! 


2 “epiku” li sama “pona mute” 


seme li mi? 
tan jan Alonola 


mi pona tawa kute jan, 
li ante e pilin ona. 
mi ken wane jan, 

li ken pana e tan 


mi ken toki e toki suli, 

mi la, jan li tawa musi 
mi ken lon kepeken toki ala, 
mi ala la, sina kute taso e Ma. 


lipu musi lili nasa pi nimi ali 
tan jan Kapesi Pake 


toki ni li kepeken nimi pu ale. 


waso o alasa wile weka wawa. a. akesi 
anpa pi mute ala li utala suli suwi tawa 
soweli sona sitelen. sina sike sin e sijelo 
sewi seme? sinpin mi li luka lukin wan 
lon kon olin kulupu. 


walo en pimeja li sama meli anu mije. 
taso, mun suno ona li open pakala e 
nena noka e mama mani e nimi pu ali! 
nasin ante tu li kama moli. 


len lawa laso pimeja pini li ken awen 
pana e telo pona tan tenpo toki tomo. 


moku li pan ma li kili kasi jelo li kala loje 
liko lete lon poka pipi.o pilin lape! ojoe 
jaki insa la, jan kalama ike li kute mu ke- 
peken ijo kiwen seli ilo. selo supa monsi 
li lon esun kule unpa. 


uta li lupa! linja li palisa! pali poki mi li 
nanpa monsi, li namako oko kin.... 


lipu musi lili ni li nasa. 


nasin ante 
tan jan Kapesi Pake 


kulupu jan li wile lawa e mi. 
onaoantee lene linja e lawa mi. 
nasin lawa ante li tawa lili. 
nasin ante ali li kama moli. 


o seli e tomo pi pilin jaki! 
jan ali li ken pilin sewi. 
anpa insa mute li lon mi. 
lon mi li sama kon kin tan ni. 


sewi mi li sama seli mi. 
sinpin mi li sijelo sin. 
selo suno li sike e mi. 

oko jan li ken taso lukin. 


kulupu jan li wile lawa e mi. 
onaoantee lene linja e lawa mi. 
nasin lawa ante li tawa lili. 
nasin ante ali li kama moli. 

E: 


pilin musi pi lawa toki kijetesantakalu o! 
tan jan Ke Tami 
a sina toki e ni a: 
ami o pu o ku ala. 
a taso, tawa sina la 
mi toki taso utala. 
“tan seme la mi o sama? 
tan seme la pu li pona?” 


kijetesantakalu o 


open € Lupa 


toki mi li ike mute 
tawa jan pi nasin ali 


— 0 
pilin jan pi nasin toki. oy 


ona li olin ala e 
nasin ni la nasin ante 


a h pona 
li jaki wawa o moli. ni la 
, N mi lu li 
nasin ante li namako ken toki 


ala li ken lon kulupu. 
o alasa lawa taso 
ala e mi taso anu 
jan ante kin. ni o suno 
e pilin suwi e mu tu. 


CET AA sese nimi: ma 
e PFEF] Arika - nanpo tu 
efalofsfalofififofolsfofelfofo]  “enjansonatan 
pels Papa ete KO N DEN O alasa e nimi pi ma Api- 
HABSAGBGAGANEAEBOGKOKG ka! ona li lon nasin supa 
BEI EE ECI] EI EKI EIE SSS 
[ala[elelili[nlilp[a|5|elile[|e| ma ni li lon poki nimi: 
KN EN ENEN EN K EY EN E EN K CI a e 
[oN t[a]m]ofafeftlefn]i]s]i]+] Nise Penan / ba nas 
li fafo|o|e|s[o|afo|e|n|e|n|afu Pukinapaso / Sanpija 
AO E EE 
Setapika / Sijelalijon 
alofifefol fulfofafmfifofilila] 
"Ibere sinon Sipo 
Di fo pa pp fò fet fa pi pifò fe |e [E |Tansanija/Toko 
aaa Tunisi / Ukanta 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Apeja Akesi 
jan Kapesi Pake 
jan Kekan San 
jan Ke Tami 

jan Polo 

jan Sonatan 


jan Alonola 
jan Ke Tami 
jan Kuwimaku 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can I use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

